Næfurfura

Næfurfura (fræðiheiti Pinus bungeana"Pinus bungeana". Natural Resources Conservation Service PLANTS Database. USDA. Retrieved 4 October 2015., kínverska: 白皮松 japanska: シロマツ, kóreska 백송, framburður: baeksong) er fura ættuð frá norðaustur- og miðhluta Kína.Fu, Liguo; Li, Nan; Elias, Thomas S.; Mill, Robert R. "Pinus bungeana". Flora of China. 4. Retrieved 2018-08-16 – via eFloras.org, Missouri Botanical Garden, St. Louis, MO & Harvard University Herbaria, Cambridge, MA.Earle, Christopher J., ed. (2018). "Pinus bungeana". The Gymnosperm Database.  Þetta er hægvaxta tré sem getur náð 15 til 25 m hæð og þolir að frost fari niður fyrir -26 °C. Af sléttum, grágrænum berkinum flagna smátt og smátt kringlóttar flögur sem skilja eftir sig fölgular eða hvítar skellur, sem verða síðar ólívubrúnar, rauðbrúnar eða purpuralitar þegar börkurinn í þeim verður fyrir birtu.

Litningatalan er 2n = 24. Tropicos. 

 Útbreiðsla og búsvæði 
Pinus bungeana er ættuð úr fjöllum Kína, en er ræktuð víða til skrauts, ekki síst vegna skrautlegs barkarins.  Hún er orðin ílend í Sierra de la Ventana í Austur-Argentínu. thumb|center|Nærmynd af berki

 Nytjar 
Næfurfura er ræktuð til skrauts. Í Austurlöndum er hún táknræn fyrir langlífi og þar er henni því oft plantað við hof og í opinberum görðum. Á heimaslóðum er viðurinn nýttur og fræin étin. Aljos Farjon: A Handbook of the World's Conifers, Band 2, S. 644  James E. Eckenwalder: Conifers of the World, S. 416  Hún er einnig nokkuð víða í grasagörðum og er oft margstofna. Börkurinn er sérstaklega litfagur eftir rigningar.

Tilvísanir

Viðbótarlesning



Ytri tenglar
 Photo of cone
 Photo of foliage and male (pollen) cones
 Photo of bark

Flokkur:Furur
Flokkur:Þallarætt